8. 8. 83 De Europæiske Fællesskabers Tidende Nr. C 211/13 
Udtalelse om forslag til Rådets afgørelse om fælles forskningsprogrammer og 
programmer for samordning af landbrugsforskningen 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 27 af 2. februar 1983, side 6. 
A. UDTALELSENS JURIDISKE GRUNDLAG 
Rådet besluttede den 18. januar 1983, i medfør af artikel 43 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg 
om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 208. plenarforsamling 
afholdt i Bruxelles den 1. og 2. juni 1983. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 43, 
under henvisning til anmodning af 20. januar 1983 
fra Rådet for De europæiske Fællesskaber om udta­
lelse om forslag til Rådets afgørelse om fælles 
forskningsprogrammer og programmer for samord­
ning af landbrugsforskningen (Rådets afgørelse af 
18. januar 1983), 
under henvisning til Udvalgspræsidiets beslutning 
af 25. januar 1983 om at pålægge Landbrugsafdelin-
gen at udarbejde udtalelse om forslaget, 
under henvisning til tidligere udtalelser om 
spørgsmålet, 
under henvisning til Landbrugsafdelingens udtalelse 
vedtaget på det 243. møde den 5. maj 1983, 
under henvisning til mundtlig beretning aflagt af 
ordføreren, Giovanni Rainero, og 
under henvisning til forhandlingerne på den 208. 
plenarforsamling den 1. og 2. juni 1983, mødet den 
l.juni 1983 — 
enstemmigt 
VEDTAGET FØLGENDE UDTALELSE: Udvalget godkender Kommissionens forslag med 
forbehold af nedenstående bemærkninger. 
1. Generelle bemærkninger 
1.1. Landbrugsforskningen kan yde et vigtigt 
bidrag til udviklingen af europæisk landbrug og til 
virkeliggørelsen af EF's integrationsmål. 
1.1.1. Udvalget finder det derfor berettiget, at 
Kommissionen beskæftiger sig med landbrugsforsk-
ningsspørgsmålet, og udtrykker tilfredshed med for­
slaget om at lade de fælles forskningsprogrammer 
og programmerne for samordning af landbrugs­
forskningen løbe i endnu fem år, dvs. i perioden 
1984 til 1988. 
1.2. Kommissionen anfører, at den ved udarbejdel­
sen af det foreslåede forskningsprogram for 1984 til 
1988 har taget udgangspunkt i de ændrede priorite­
ter i den fælles landbrugspolitik og i europæisk 
landbrug, nødvendigheden af at udnytte den seneste 
udvikling i videnskab og teknologi samt erfaringer 
fra det løbende fem-års program. Den foreslår at 
fortsætte visse aktiviteter, der er igangsat under 1979 
til 1983-programmet, og at bringe andre til ophør. 
1.2.1. Udvalget går i princippet ind for denne stra­
tegi. Da resultaterne af aktiviteterne i 1982 endnu 
ikke foreligger, er det imidlertid ikke i stand til at 
foretage en udtømmende og detaljeret Vurdering af 
det løbende program. 
Nr. C 211/14 De Europæiske Fællesskabers Tidende 8. 8. 83 
1.2.2. Udvalget udtrykker dog tilfredshed med, at 
forskningsprogrammet for 1984 til 1988 er mere 
omfattende end de to foregående programmer (for 
hhv. 1975 til 1978 og 1979 til 1983), idet det ikke 
blot retter sig imod rent tekniske aspekter, men også 
har mere vidtrækkende, konkrete mål (f.eks. øget 
produktivitet, målene for den fælles landbrugspoli­
tik), hvis virkeliggørelse vil være til fordel for både 
producenter og forbrugere. 
1.2.3. Udvalget er enig med Kommissionen i, at 
formuleringen af en sammenhængende strategi for 
landbrugsforskningen vil få en indirekte, og positiv, 
betydning for andre vigtige områder såsom regional­
udvikling, miljø, beskæftigelsen i landbruget, kon­
kurrencen og forbrugeranliggender. 
1.2.4. Udvalget gør dog opmærksom på, at det i 
henhold til forordning (EØF) 1728/74 også er Kom­
missionens opgave at koordinere og yde finansiel 
støtte til al den forskning, der udføres i de forskel­
lige EF-lande. 
1.3. De emner, som dækkes af landbrugsforsk-
ningsprogrammet, er alle i tråd med basisprogram­
mets hovedmålsætning, som er »fremme af landbru­
gets konkurrenceevne«. I forskningsprogrammet 
tages der højde for de ændringer i de økonomiske, 
politiske og miljømæssige vilkår, som berører land­
bruget i medlemsstaterne (den generelle økonomi­
ske stagnation, stigende arbejdsløshed, energikrisen, 
voksende produktionsomkostninger, faldende land­
brugsindkomster, EF-landbrugets internationale 
konkurrenceevne). 
1.3.1. Udvalget finder den foreslåede strategi kor­
rekt, men mener dog at fremme af konkurrenceev­
nen — omend det er et nødvendigt mål — ikke er 
tilstrækkeligt i sig selv. 
1.3.2. Landbrugsforskningen bør også tage sigte på 
at forbedre produktionsresultatet ved at finde frem 
til faktorer, som kan øge produktiviteten. I dette øje­
med er det særdeles vigtigt at have et velkoordineret 
informationssystem, der sætter landbrugerne i stand 
til at nyde godt af forskningsresultaterne, navnlig i 
de lande, hvor de kompetente instanser endnu ikke 
er tilstrækkeligt udbyggede. 1.4. Udvalget mener, at Kommissionen desuden 
bør fremme konkrete ordninger for udbredelse af 
resultaterne af den forskning, der drives i såvel 
EF-landene som i tredjelande. I den forbindelse 
anbefaler Udvalget et snævrere samarbejde med de 
relevante organer i de medlemsstater, hvor disse er 
mindre effektive, for således at sikre en mere kon­
kret og tilstrækkelig udbredelse af forskningsresulta­
terne. I øvrigt er det ikke nok at få udbredt forsk­
ningsresultaterne. Der bør tages kontakt med land­
brugerne, før forskningen iværksættes, således at 
deres implicitte eller eksplicitte teknologiske behov 
kan vurderes og imødekommes. 
1.5. Kommissionen foreslår, at det kommende 
fem-års program koncentreres om indbyrdes nært 
forbundne aktiviteter under følgende tre hovedem­
ner: 
— bevarelse og udnyttelse af EF's landbrugsres-
sourcer 
— strukturproblemer 
— forbedring af den vegetabilske og animalske 
produktivitet. 
Hvert forskningsemne er så opdelt i to specifikke 
programmer, som dækker de mange forsknings- og 
interventionsområder, der er forbundet med 
»fremme af landbrugets konkurrenceevne«. 
1.5.1. Udvalget tilslutter sig generelt den linje, der 
følges i programmet. Trods ovennævnte forbehold 
udtrykker den især tilfredshed med, at forslaget 
omfatter både forskning og omsætning af forsk­
ningsresultaterne i praksis. 
1.5.2. Udvalget er dog ikke enig med Kommissiso-
nen i, at de foreslåede forskningsområder er af lige 
stor betydning. Der bør, i den udstrækning det er 
muligt, lægges større vægt på de områder, som efter 
en indgående betragtning synes at være mest vigtige 
for virkeliggørelsen af de fastlagte mål. 
1.6. Udvalget er klar over, at de forskningsprojek­
ter, der er omfattet af kommissionsprogrammet er af 
så generel karakter, at de ikke kan vurderes hver for 
sig. 
1.6.1. Udvalget har ved gennemgangen af Kom­
missionens forslag fået det indtryk, at de fleste 
forskningsprojekter tager sigte på at tilpasse eksiste-
8. 8. 83 De Europæiske Fællesskabers Tidende Nr. C 211/15 
rende teknologier (som til dels allerede anvendes 
inden for andre erhvervssektorer) mere effektivt til 
landbrugssektoren. En sådan strategi indgår allerede 
i de forskningsprogrammer, som andre af Kommis­
sionens generaldirektorater har udarbejdet. 
Udvalget henstiller derfor, at der foretages en effek­
tiv koordinering mellem Kommissionens forskellige 
tjenestegrene. 
1.6.2. Hvis der ikke foretages en sådan koordine­
ring, vil resultaterne af en forskning, der forfølger 
sådanne mål på kort og mellemlang sigt efter Udval­
gets mening være af begrænset værdi på lang sigt, 
eftersom landbruget verden over ventes at undergå 
store ændringer i en ikke så fjern fremtid. 
1.6.3. Denne frygt forekommer så meget des mere 
berettiget, når man tænker på den landbrugsforsk­
ning, som drives i nogle lande, især i USA, Israel og 
Japan. Disse landes regeringer investerer sammen 
med nogle multinationale selskaber (som ikke i alle 
tilfælde er direkte tilknyttet landbrugssektoren) 
kolossale summer i lang- og yderst langsigtede 
forskningsprogrammer. Nye afgrøder, som kan gro 
selv under ugunstige miljøforhold (saltholdig jord­
bund, tørt klima osv.), er ved at blive udviklet i 
laboratorier og dyrket på forsøgsgårde. Ligeledes 
forskes der i, hvorledes man i praksis kan udnytte de 
muligheder, som elektronikken kan byde på mht. 
kontrol og styring af landbrugets produktionspro­
cesser i stil med, hvad der allerede er gennemført 
eller ved at blive gennemført inden for industrien 
osv. 
1.6.4. Udvalget har grund til at frygte, at de posi­
tive resultater af denne forskning — såfremt de kun 
anvendes uden for EF — med tiden vil ændre det 
internationale produktionsmønster betydeligt, og at 
dette også for EF's hjemmemarkeder vil få økono­
miske følger, der er vanskelige at vurdere eksakt på 
nuværende stadium, men lette nok at forestille sig. 
1.6.5. Udvalget finder det derfor hensigtsmæssigt 
at også EF iværksætter avancerede forskningspro­
jekter for at kunne konkurrere med de øvrige indu­
strialiserede lande. 1.7. Finansielle aspekter 
1.7.1. Kommissionen foreslår 65 mio ECU afsat til 
forskningsprogrammet, hvilket i faste priser er en 
fordobling af budgettet for 1979 til 1983 program­
met, men det repræsenterer stadig kun 2 % af EF's 
samlede F&U-budget. Fordelt over en fem-årig peri­
ode vil de årlige udgifter beløbe sig til 13,5 mio 
ECU, som igen skal fordeles på de tre hovedforsk­
ningsemner, Kommissionen foreslår. 
1.7.2. Eftersom hvert hovedemne dækker mange 
enkelte forskningsområder, kan man regne ud, at 
hvert projekt maksimalt vil få tildelt 1,7 mio ECU, 
fordelt over fem år. 
1.7.3. Udvalget beklager, at der ikke afsættes flere 
midler til programmet, og betvivler, at mulighederne 
inden for landbrugsforskningen kan udnyttes fuldt 
ud. 
2. Særlige bemærkninger 
2.1. Udvalget erkender, at det er vanskeligt for 
Kommissionen at fremstille forskningsemnerne 
mindre generelt, men dog er utilfreds med, at der 
ikke foreslås præcise projekter inden for de enkelte 
forskningsområder. 
2.2. Energi i landbruget 
2.2.1. Hvad angår energi i landbruget, godkender 
Udvalget de forslag, der fremsættes under afsnittene 
»Indirekte energibesparelse« og »Direkte energibe­
sparelse« med forbehold af bemærkningerne i 2.3.1 
om forskning i mekanisering af landbruget. 
2.2.2. Udvalget finder det ganske vist nødvendigt, 
at der forskes videre i fremstilling af energi fra bio­
masse, men anser det for meget betænkeligt, hvis 
man udelukkende koncentrerer sig om at udvikle 
specielle afgrøder, som desuden kan vise sig ikke at 
være konkurrencedygtige. 
2.3. Udnyttelse og forvaltning af jord og vand 
2.3.1. Udvalget mener, at der bør lægges særlig 
vægt på forskning i mulighederne for opdyrkning af 
Nr. C 211/16 De Europæiske Fællesskabers Tidende 8. 8. 83 
marginale jorder. Det er nødvendigt at samordne de 
forskellige forskningsprojekter, som kan yde et 
bidrag hertil. Mere specifikt tænker Udvalget på 
udvikling af landbrugsmaskiner, der er specielt 
egnet til sådanne områder, og som muliggør en pro­
duktionsomlægning. Det er ligeledes vigtigt at finde 
frem til måder, hvorpå vandressourcerne kan udnyt­
tes mere effektivt. Man bør i denne sammenhæng 
holde sig for øje, at den nødvendige ligevægt på 
landbrugsmarkederne må opretholdes. 
2.4. Strukturproblemer 
2.4.1. Udvalget finder det hensigtsmæssigt at for­
ske specifikt i problemerne omkring sammenlæg­
ning af spredte jordlodder og i de socio-økonomiske 
og strukturelle aspekter ved de marginale områder. 
2.5. Landbruget i middelhavsområdet 
2.5.1. Udvalget støtter imidlertid de valgte forsk­
ningsemner og i særdeleshed de projekter, der tager 
sigte på at genoprette den økonomiske og sociale 
ligevægt mellem middelhavsområderne og de mere 
udviklede områder i EF, bl.a. med henblik på Spa­
niens og Portugals tiltrædelse af EF. 
2.5.2. Udvalget understreger dog, at man ikke bør 
undervurdere nødvendigheden af også i dette 
område at sikre en alsidig landbrugsproduktion; 
dette gælder specielt udvidelsen af fåre- og gedepro­
duktionen på marginale jorder. 
2.6. Andre regioner 
Kommissionen understreger, at der i Fællesskabet er 
»andre områder end middelhavsområdet, som kan 
have lignende økonomiske og sociale skævheder (de 
franske oversøiske departementer, det vestlige 
Irland)«. 
Udvalget ser gerne, at man er opmærksom på et 
andet problem i disse regioner, nemlig behovet for 
forskning og for udbredelse af den allerede igang­
værende forskning med specielt sigte på de pågæl­
dende regioners klima- og produktionsforhold. 
2.7. Fødevarer 
2.7.1. Udvalget mener, at der i programmet bør 
tages hensyn til undersøgelsen af de økonomiske problemer i forbindelse med vertikal og horisontal 
integration. 
2.8. Forbedring af produktiviteten (animalsk og 
vegetabilsk produktion) 
2.8.1. Udvalget gør opmærksom på følgende: 
a) programmet tager navnlig sigte på de større dyr 
(kvæg, svin og får), medens de mindre dyrearter 
(fjerkræ og kaniner), og især akvakulturen, lades 
fuldstændig ude af betragtning. På grund af sit 
udviklingspotentiel fortjener akvakulturen sær­
lig opmærksomhed; dette ville også falde i tråd 
med Kommissionens integrerede middelhavs­
program. 
b) Med hensyn til III 1 (a) »Dyresundhed« udtryk­
ker Udvalget ønske om, at man i videst muligt 
omfang forbedrer de metoder, der anvendes i de 
produktivitetsorienterede sygdomsforebyggende 
programmer, og lader disse omfatte alle husdyr­
arter. De fire områder, der er omfattet af III 1 
(b) »Dyrevelfærd«, er af særlig betydning, fordi 
der ikke foreligger tilstrækkelige kvantitative og 
videnskabelige data på disse områder. Efter 
Udvalgets mening er tiden nu inde til at 
anvende mere avancerede og mindre subjektive 
metoder på disse områder, end det hidtil har 
været tilfældet; f.eks. bør der forskes i de pato-
fysiologiske faktorer, der karakteriserer stress og 
deprivation, lige som der bør forskes yderligere i 
komparativ neurologi. 
c) Kommissionen anfører, at der i programmet 
vedrørende planteproduktivitet vil blive lagt 
særlig vægt på produkter, som der er knaphed 
på i Fællesskabet, medens produkter, som der er 
overskud af, ikke vil komme i betragtning. 
2.8.2. Udvalget mener, at sidstnævnte produkter 
også bør omfattes af programmet, eftersom der 
ingen logisk forbindelse er mellem produktivitet og 
overskud. Overskudsproblemet er først og fremmest 
et politisk problem, der bør løses gennem specifikke 
økonomiske foranstaltninger. Afgrøder, som der er 
overskud af, bør ikke udelukkes fra forskning i for­
bedring af produktiviteten og produktionsmeto­
derne. Et større udbytte af overskudsafgrøderne, 
kombineret med passende landbrugsforanstaltnin-
ger, kan føre til, at der afsættes mindre arealer til 
8.8.83 De Europæiske Fællesskabers Tidende Nr. C 211 /17 
dyrkning af de pågældende afgrøder; anvendes de 
frigjorte arealer til dyrkning af afgrøder, som der er 
mangel på, kan de nuværende produktionsværdier 
således opretholdes. 
2.9. Aspekter, der ikke er behandlet i Kommissio­
nens forslag 
2.9.1. Udvalget beklager, at der i programmet: 
— ikke tages hensyn til udviklingsproblemerne, 
— ikke lægges tilstrækkelig vægt på forskning i, 
hvilke alternative afgrøder, der eventuelt kan 
dyrkes for at opnå spredning i produktionen 
(f.eks. proteinholdige afgrøder og træsorter, der 
er modstandsdygtige over for sygdomme), 
— ikke tages hensyn til skovbrugssektoren, 
— ikke gøres tilstrækkeligt opmærksom på, at pro­
duktivitetsforøgelsen ikke må forringe produk­
ternes kvalitet, 
— ikke medtages forskning i landbrugsøkonomi og 
-sociologi. 
2.9.2. Udvalget vil afslutningsvis gøre opmærksom 
på et vigtigt område, som ikke er omfattet af Kom­missionens program, nemlig beskyttelsen af såvel 
landbrugernes som forbrugernes sundhed og sikker­
hed. Dette spørgsmål forekommer at være af yderste 
vigtighed, eftersom forskerne og erhvervslivet vier 
det så ringe opmærksomhed. Udvalget mener, at 
EF's forskning her navnlig bør koncentreres om to 
områder: 
Landbrugsmaskiner: anvendelse af landbrugs­
maskiner, som ikke er tilstrækkeligt sikre, bety­
der, at landbruget stadig er den erhvervssektor, 
der tegner sig for det største antal erhvervssyg­
domme og -ulykker, herunder ulykker med 
dødelig udgang. 
Anvendelse af kemiske produkter i landbruget: 
Kommissionens program omfatter forskning i 
bedre hygiejne samt kontrol med og fjernelse af 
reststoffer, som kan være farlige for forbrugerne 
(hormoner, antibiotika, pesticider osv.). Udval­
get fremhæver, at man også bør være opmærk­
som på følgerne af landbrugernes omgang med 
giftige stoffer. 
3. Endelig udtrykker Udvalget ønske om, at det 
ligesom Europa-Parlamentet og Rådet får forelagt 
rapporten om resultaterne af de gennemførte aktivi­
teter (jf. artikel 4 i Kommissionens forslag). 
Bruxelles, den 1. juni 1983. 
Francis CEYRAC 
Formandfor 
Det økonomiske og sociale Udvalg 
Udtalelse om forslag til Rådets forordning (EØF) om en særlig foranstaltning med 
henblik på byfornyelse i Nordirland (Belfast) 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 138 af 2. juni 1983, side 3. 
A. UDTALELSENS JURIDISKE GRUNDLAG 
Rådet besluttede den 22. april 1983, i medfør af artikel 198 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg 
om det nævnte forslag.